ພວຕ ແຂວງ ຫຼວງພະບາງ ຈັດກອງປະຊຸມ ທາບທາມພະນັກງານນໍາພາ- ຄຸ້ມຄອງ
ໃນວັນທີ 22 ພະຈິກ 2017 ທີ່ ພະແນກວິທະຍາສາດ ແລະ ເຕັກໂນໂລຊີ (ພວຕ) ແຂວງ ຫຼວງພະບາງ ໄດ້ເປີດ
ກອງປະຊຸມທາບທາມພະນັກງານນໍາພາ-ຄຸ້ມຄອງ ຊຶ່ງໄດ້ຮັບກຽດການເຂົ້າຮ່ວມເປັນປະທານຂອງ ທ່ານ ບຸນຕີ ທະມິດ, ຮອງເລຂາຄະນະພັກ, ຮອງລັດຖະມົນຕີກະຊວງວິທະຍາສາດ ແລະ ເຕັກໂນໂລຊີ.
ຈຸດປະສົງຂອງກອງປະຊຸມໃນຄັ້ງນີ້ ແມ່ນເພື່ອທາບທາມການກໍານົດຕໍາແໜ່ງງານ, ສ້າງພະນັກງານສືບ ທອດ ແລະ ປັບປຸງກົງຈັກການຈັດຕັ້ງໃຫ້ມີຄວາມເຂັ້ມແຂງທາງດ້ານການບໍລິຫານວຽກງານ ວິທະຍາສາດ ແລະ ເຕັກໂນໂລຊີ ແລະ ການບໍລິການຮັບໃຊ້ສັງຄົມຢ່າງມີປະສິດພາບ.
ຕາງໜ້າຄະນະຈັດຕັ້ງແຂວງ, ຕາງໜ້າບັນດາພະແນກ, ຫົວໜ້າ ພວຕ, ຫົວໜ້າຂະແໜງ, ຮອງຫົວໜ້າ ຂະແໜງ, ຄະນະຕິດຕາມຮອງລັດຖະມົນຕີ ແລະ ພະນັກງານ ພວຕ ເຂົ້າຮ່ວມກອງປະຊຸມດັ່ງກ່າວ ທັງໝົດ 34 ທ່ານ.
ຂ່າວ ແລະ ຮູບ: ພວຕ ແຂວງ ຫຼວງພະບາງ